**SISÄ-SAVON TERVEYDENHUOLLON KUNTAYHTYMÄN PURKAMISSOPIMUS**

**\*\*\***

**x.x.2022**

**SOPIMUS SISÄ-SAVON TERVEYDENHUOLLON KUNTAYHTYMÄN PURKAMISESTA**

**1. Osapuolet**

Tämän Sopimuksen Sisä-Savon terveydenhuollon kuntayhtymän (jäljempänä ”Kuntayhtymä”) purkamisesta ovat allekirjoittaneet kaikki Kuntayhtymän jäsenkunnat:

a) Suonenjoen kaupunki

b) Rautalammin kunta

Osapuolet jäljempänä yhdessä ”Jäsenkunnat” ja erikseen ”Jäsenkunta”.

**2. Sopimuksen tausta ja tarkoitus**

Kuntayhtymän perussopimus on tullut voimaan 1.7.2016. Perussopimuksen mukaisesti Kuntayhtymän tehtävänä on ollut tuottaa perusterveydenhuollon palveluja jäsenkuntien asukkaille. Kuntayhtymän tehtäviä ovat olleet yhteistyössä jäsenkuntien kanssa terveydenhuoltolain tarkoittaman kansanterveystyön, mielenterveyslain tarkoittaman avohoidon ja ennalta ehkäisevän terveydenhuollon järjestäminen sekä osallistua alueen asukkaiden terveyden ja hyvinvoinnin edistämistyöhön yhteistyössä jäsenkuntien kanssa. Perussopimuksessa on myös sovittu, että mikäli jäsenkunta haluaa, kuntayhtymä huolehtii myös erikoissairaanhoidon palvelujen hankinnasta.

Kuntayhtymä puretaan, koska kuntayhtymän toiminta siirtyy sote-voimaanpanolain 23 § mukaisesti olennaisilta osiltaan 1.1.2023 hyvinvointialueelle, eikä kuntayhtymässä käytännössä enää sen jälkeen ole toimintaa.

Tässä purkamissopimuksessa sovitaan purkamiseen ja loppuselvitykseen liittyvistä yksityiskohtaisista periaatteista ja ehdoista.

**3. Loppuselvitys ja varojen vako**

Kuntayhtymän loppuselvitys aloitetaan välittömästi tämän Sopimuksen voimaantultua. Loppuselvityksestä vastaa perussopimuksen mukaisesti yhtymähallitus, elleivät jäsenkunnat sovi muusta järjestelystä. Loppuselvityksen aikana Kuntayhtymän tulee maksaa kaikki jäljellä olevat velat sekä päättää mahdolliset voimassa olevat sopimukset.

Kuntayhtymän varat, joita ei tarvita loppuselvityksen kustannusten ja velkojen suorittamiseen eikä sitoumusten täyttämiseen, jaetaan Jäsenkunnille peruspääomaosuuksien suhteessa. Suuntaa antava arvio Kuntayhtymän varoista ja veloista per pp.kk.2023 sekä loppuselvitysvaiheen arvioiduista kuluista on kuvattu liitteessä 1.

Jos kustannusten ja velkojen suorittamiseen sekä sitoumusten täyttämiseen tarvittava määrä on varoja suurempi, Jäsenkunnat ovat velvolliset suorittamaan erotuksen edellä mainittujen osuuksien suhteessa.

Mikäli Kuntayhtymän purkamisen jälkeen ilmenisi velvoitteita ja vastuita, joita ei tämän Sopimuksen allekirjoitushetkellä ole ollut Jäsenkuntien tiedossa vastaavat Jäsenkunnat tällaisista vastuista ja velvoitteista kukin peruspääomaosuutensa mukaisessa suhteessa.

Loppuselvityksestä vastaavan tahon tulee suorittaa loppuselvityksen vaatimat toimenpiteet ilman aiheetonta viivästystä. Loppuselvityksestä vastaavan tahon tulee viipymättä loppuselvityksen valmistuttua esittää loppuselvitys Jäsenkuntien valtuustojen hyväksyttäväksi. Viimeinen tilinpäätös ja vastuuvapaus käsitellään jäsenkuntien valtuustoissa. Selvyyden vuoksi todetaan, että tilinpäätös tilikaudelta 1.1.2022 – 31.12.2022 käsitellään ja hyväksytään jäsenkuntien valtuustossa.

Kun Jäsenkuntien valtuustot ovat hyväksyneet loppuselvityksen, Kuntayhtymä katsotaan purkautuneeksi.

**5. Verotus**

Kukin Jäsenkunta ja Kuntayhtymä vastaa sille tästä Sopimuksesta ja sen perusteella tehtävien toimenpiteiden mahdollisista veroseuraamuksista.

**6. Myötävaikutusvelvollisuus**

Osapuolet pyrkivät ratkaisemaan kaikki tämän Sopimuksen tulkintaa ja täytäntöönpanoa koskevat erimielisyydet keskinäisin neuvotteluin. Ne tämän Sopimuksen tulkintaa koskevat erimielisyydet ja Sopimuksesta mahdollisesti johtuvat muut riidat, joista osapuolet eivät pääse yksimielisyyteen, ratkaisee ensiasteena Pohjois-Savon käräjäoikeus.

**7. Allekirjoitukset ja Sopimuksen voimaantulo**

Tätä Sopimusta on laadittu kaksi (2) samasanaista kappaletta, yksi kullekin Jäsenkunnalle.

Tämä Sopimus tulee voimaan kaikkien osapuolten allekirjoitettua Sopimuksen.

Paikka ja aika PP.KK.2022

**Suonenjoen kaupunki**

\_\_\_\_\_\_\_\_\_\_\_\_\_\_\_\_\_\_\_\_\_

Juha Piiroinen

Kaupunginjohtaja

**Rautalammin kunta**

\_\_\_\_\_\_\_\_\_\_\_\_\_\_\_\_\_\_\_\_\_\_

Anu Sepponen

Kunnanjohtaja

1. Arvio Kuntayhtymän varoista ja veloista per 1.1.2023 sekä loppuselvitysvaiheen arvioidut kulut